laion/Wikipedia-Exotic huggingface dataset:
Cristhian Stuani

Cristhian Ricardo Stuani Curbelo (sündinud 12. oktoobril 1986 Talas) on Uruguay jalgpallur, kes mängib Hispaania kõrgliigaklubis Girona ründajana. Ta alustas karjääri kodumaa kõrgliigaklubis Danubio. 2008. aastal suundus ta Itaalia kõrgliigaklubisse Reggina. Hiljem on ta kuulunud põhiliselt Hispaania klubide meeskonda, sealhulgas kolm hooaega Hispaania kõrgliigaklubi Espanyoli ridadesse. Aastatel 2015–2017 mängis ta Inglismaa klubis Middlesbrough. Gironas on ta mänginud alates hooajast 2017/18. Ta lõi sel hooajal Hispaania kõrgliigas kokku 21 väravat, olles sellega hooaja paremuselt viies mängija liigas. Hooaegadel 2019/20 ja 2021/22 (koos Borja Bastóniga) oli ta suurim väravakütt Hispaania esiliigas. Debüüdi Uruguay jalgpallikoondises tegi ta 14. oktoobril 2012 sõprusmängus Poola vastu. Esimese värava lõi ta koondise särgis 10. septembril 2013 MM-i valikmängus Colombia vastu. Aastatel 2012–2019 lõi ta 50 koondisemänguga kaheksa väravat. Ta esindas Uruguayd koondises 2014. ja 2018. aasta jalgpalli maailmameistrivõistlustel, 2015. aasta Copa Américal, 2016. aastal Copa América Centenariol ja 2019. aasta Copa Américal.  Cristhian Stuani – pildid, videod ja helifailid Wikimedia Commonsis
San Francisco Eesti Selts

San Francisco Eesti Selts on Ameerika Ühendriikide eestlaste selts, mis tegutseb California osariigis San Franciscos. Seltsi president on Mai-Liis Bartling. Selts asutati 1950. aastatel. Selts on aitanud korraldada Lääneranniku Eestlaste Päevi. http://eestibythebay.org/sf-eesti-seltsist/ (vaadatud 02.11.2018) Koduleht
Ukraina Eesti Selts

Ukraina Eesti Selts on Ukraina eestlaste selts, mis tegutseb Ukrainas Kiievis. Selts asutati 1994. Selts on Eesti Kultuuriseltside Ühenduse liige. https://vm.ee/et/riigid/ukraina?display=relations (vaadatud 05.11.2018) https://kultuuriseltsid.ee/uhendusest/liikmed/ (vaadatud 05.11.2018) Seltsi tegemisest Eesti Kultuuriseltside Ühenduse kodulehel
Arhangelski Oblasti Kultuuriselts Viru

Arhangelski Oblasti Kultuuriselts Viru on Venemaa eestlaste selts, mis tegutseb Venemaal Arhangelski oblastis. Seltsi esimees on Jüri Rebane. Selts on Eesti Kultuuriseltside Ühenduse liige. https://kultuuriseltsid.ee/jarelkaja/2018/arhangelsk/ (vaadatud 05.11.2018) https://kultuuriseltsid.ee/uhendusest/liikmed/ (vaadatud 05.11.2018)
Eksemplar-lause

Eksemplar-lause ehk lauseeksemplar on lause selles mõttes, nagu me ütleme: "Esimese lause keskel jäi ta toppama" või: "Tahvli peal olev lause on halvasti kirjutatud". Lause selles mõttes on teataval ajal hääldatavate häälikute või teatud kohas teataval ajal kirja pandud märkide kogum. Eksemplarlauset võib võtta ka füüsilise objektina, mis koosneb tindi-, grafiidi- või kriidimolekulidest tahvlil või paberil või punktidest arvutiekraanil, (kirjapandud lause korra) või helilainetest (hääldatud lause korral). Eksemplarlauset nimetatakse ka lause lausungiks. Eksemplar Lausung Tüüplause
Värvaine

Värvaine on keemiline aine, mida kasutatakse värvuse andmiseks. Enamasti on värvained orgaanilised ühendid, mis lahustuvad vees või muus värvi valmistamisel kasutatavas sideaines. Anorgaanilist lahustumatut värvivat ainet, mis kantakse värvuse andmiseks pinnale koos sideainega, nimetatakse värvipigmendiks. Värvainete loend Värvainete indeks
Peter Lõhmus

Peter Lõhmus (sündinud 3. oktoobril 1966 Ukrainas Mukatševos) on Eesti pangandustegelane. Ta on õppinud aastatel 1987–1992 Tallinna Tehnikaülikoolis ökonoomikat ja juhtimist ning seejärel aastatel 1993–1994 Columbia ülikooli rahvusvaheliste suhete koolis (inglise School of International and Public Affairs). Aastatel 1996–1997 oli ta mikro- ja makromajanduse lektor Estonian Business Schoolis. Märtsist 1997 kuni juunini 2000 oli ta Eesti Panga asepresident, kusjuures 28. aprillist 2000 oli ta Eesti Panga presidendi kohusetäitja. Aastatel 2001–2009 töötas ta vanemökonomistina Rahvusvahelises Valuutafondis (IMF). 2009. aasta märtsis asus tööle majandusnõunikuna Euroopa Komisjonis. Alates märtsist 2013 töötab taas IMFis. Tema õde on vaimulik Annika Laats. Krister Kivi, "Eestlane päästab maailma", Eesti Ekspress, 17. veebruar 2012. "Peter Lõhmus: hoopis rohkem sammast", Postimees, 5. november 2018
Pieršamajskaja metroojaam

Pieršamajskaja metroojaam (vene keeles Первомайская (Pervomaiskaja metroojaam), valgevene Першамайская (transkribeerituna Peršamaiskaja metroojaam)) on üks Minski metroo jaamadest Aŭtazavodskaja liinil Leninski rajoonis. Jaam avati 28. mail 1991 ehk paar kuud pärast Minski metroo teise liini algse osa avamist. Jaamas on ainsana Minski metroo jaamadest kaks 100 meetri pikkust ja 10 meetri laiust perrooni, mille vahel peatuvad rongid. Jaama avamine oli algselt kavandatud teise liini avamisega samaaegseks, ent liini ehitusel tekkisid tehnilised raskused – jaam asub Svisłači jõe poolt kohale kantud lahtises liivas, mida ei suudetud piisavalt kindlustada. Algselt oli jaama kavandatud üks perroon, ent variseva liiva tõttu tuli projekti muuta ja jaam projekteerida nii, et selle kogupikkus oleks 138 meetrit. Kui metrooliin jätkus mõlemal pool jaama, jaama valmimiseni rongid seal ei peatunud. Pieršamajskaja jaamas on invaliididele mõeldud lift. Metroojaam on kahe lööviga. Kahe rööpapaari vahel on kolmnurksed sambad, keskel asub kunstilise kompositsiooniga pannoo. Jaama kujunduses on kasutatud halli graniiti ja valget marmorit. Jaama tugisambad Kahe tee vahel asuv pannoo Üks jaama tugisammastest http://www.urbanrail.net/eu/by/minsk/minsk.htm  Pieršamajskaja metroojaam – pildid, videod ja helifailid Wikimedia Commonsis Infot jaama kohta (vene keeles)
Jēkabs Bīne

Jēkabs Bīne (11. aprill 1895 Riia – 24. oktoober 1955 Riias) oli Läti maali- ja vitraažikunstnik, õpetaja ja kunstikriitik ning Sõltumatute Kunstnike Ühenduse liige.
Maamõõtja

Maamõõtja on üldine nimetus spetsialistile, kelle põhiline tööülesanne on maakorraldustoimingute ja katastrimõõdistamistööde tegemine. Eestis jagunevad geomaatika-alased ametid kaheks. Kutsesüsteemi klassifikaatoris on nimetatud geodeet ja maakorraldaja, mis omakorda jagunevad järgnevalt nimetatud viisidel. Geodeet (kutsestandardid kehtivad kuni 12.03.2023): Maamõõdutehnik, tase 4 Geodeet, tase 5 Geodeet, tase 6 Geodeet, tase 7. Maakorraldaja (kutsestandardid kehtivad kuni 07.06.2022): Maamõõtja, tase 5 Maakorraldaja, tase 6 (kehtib kuni Maakorraldaja, tase 7. Nimetatud kutseid annab Eesti Geodeetide Ühing. 4. taseme maamõõdutehnikuks saab ainsana Eestis õppida Kehtna Kutsehariduskeskuses. Õppekava maht on 60 EKAP, õpe toimub sessioonidena ühe õppeaasta vältel. Geodeesia Nivelliir Teodoliit SA Kutsekoda (10.06.2015). "Kutsestandardid: Maamõõtja, tase 5 - Kutseregister". kutseregister.ee. Vaadatud 25.02.2021. SA Kutsekoda. "Kutsesüsteemi klassifikaator - Kutseregister". kutseregister.ee. Vaadatud 25.02.2021. "Kutse andmine - EGÜ". Eesti Geodeetide Ühing. Vaadatud 25.02.2021. Kehtna Kutsehariduskeskus. "Maamõõdutehnik I Kehtna Kutsehariduskeskus". kehtna.edu.ee. Originaali arhiivikoopia seisuga 4.08.2021. Vaadatud 25.02.2021.
Kajavaba ruum

Kajavaba ruum on ruum, mis on kavandatud nii, et tema seinad ei peegelda kas helilaineid või elektromagnetlaineid ning samuti ei lase väliskeskkonnast antud ruumi neid lained levida. Selle tulemusel on ruumis võimalik kuulda (detekteerida) ainult allikast otse levivaid heli- või raadiolaineid. Kajavaba ruum matkib levipiirete puudumist. Kajavabade ruumide mõiste võeti algselt kasutusele akustikute poolt ja tähistas algselt just akustiliste kajade vaba ruumi. Raadiolainete suhtes kajavabadeks kavandatud ruumide kasutusele võtmisest tingituna on mõiste kasutusala laiendatud. Kajavabad ruumid võivad olla alates mikrolaineahju suurustest kuni lennukite angaaride suurusteni. Seejuures sõltub kajavaba ruumi suurus uuritavate objektide mõõtmetest ja vaatlusalustest sagedusribadest. Kajaruum Helistuudio Faraday puur "Anechoic chamber". Encyclopaedia Britannica. Vaadatud 06.09.2020.
Bethal

Bethal on linn Lõuna-Aafrika Vabariigis Mpumalanga provintsis Gert Sibande ringkonnas Govan Mbeki vallas. Bethal on asutatud 1880. aastal Blesbokspruiti farmi maadele. Bethal on saanud nime farmiomanike naiste õdede Elizabeth du Plooy and Alida Naude järgi. Asula sai linnaõigused 1921. aastal. Lõuna-Aafrika Vabariigi 2011. aasta rahvaloenduse andmetel oli Bethali elanikest mustanahalisi aafriklasi 84,69%, valgeid 13,24%, värvilisi 0,87%, India või Aasia päritolu inimesi 0,84% ja teisi 0,36%. Suulu keelt pidas emakeeleks 66,69% inimesi, afrikaani keelt 13,10%, ndebele keelt 6,76%, inglise keelt 3,48%, svaasi keelt 3,17% ja sotho keelt 1,40%. Bethal, Cosmos Country South Africa Explored Bethal Hey Event https://census2011.adrianfrith.com/place/866008
Karjala Eesti Sõprusühing Otšag

Karjala Eesti Sõprusühing Otšag (ka Karjala Sõprusühing Eestiga Otšag; otšag 'kolle') on Karjala piirkonna eestlaste organisatsioon. Selts on Eesti Kultuuriseltside Ühenduse liige. https://kultuuriseltsid.ee/uhendusest/liikmed/ (vaadatud 05.11.2018) Organisatsioon VK andmebaasis https://www.postimees.ee/1722883/karjalas-avati-malestusmark-stalini-re-iimi-ajal-morvatud-eestlastele
Moskva Eesti Selts

Moskva Eesti Selts on Venemaa eestlaste selts, mis tegutseb Venemaal Moskvas. Seltsi veab Mihkel Maran. Selts asutati 1990. Selts on Eesti Kultuuriseltside Ühenduse liige. Moskva Eesti Seltsi sekretär on Kai Murdmaa. https://kultuuriseltsid.ee/uhendusest/liikmed/ (vaadatud 05.11.2018) http://www.delfi.ee/news/paevauudised/eesti/moskva-eesti-selts-valja-veel-ei-sure?id=29520509 (vaadatud 05.11.2018) Selts portaalis Globaalne Eestlane http://www.delfi.ee/news/paevauudised/eesti/moskva-eesti-selts-valja-veel-ei-sure?id=29520509
Louieville

Louieville on linn Lõuna-Aafrika Vabariigis Mpumalanga provintsis Ehlanzeni ringkonnas Nkomazi vallas. Kuni 1994. aastani oli Louieville KaNgwane bantustani pealinn. Lõuna-Aafrika Vabariigi 2011. aasta rahvaloenduse andmetel oli Louieville'i elanikest mustanahalisi aafriklasi 99,63%. Svaasi keelt pidas emakeeleks 94,06% inimesi, tsonga keelt 3,15% ja afrikaani keelt 0,59%. KaNgwane South African History Online https://census2011.adrianfrith.com/place/876024
Peterburi Eesti Selts

Peterburi Eesti Seltsi all võidakse mõelda järgmisi organisatsioone: Peterburi Eesti Selts Peterburi Eesti Kultuuriselts Peterburi Eesti Haridusselts Peterburi Eesti Üliõpilaste Selts Peterburi Eesti Jõumeeste Selts
Tirana Püha Pauluse katedraal

Püha Pauluse katedraal (albaania keeles Katedralja e Shën Palit) on suurim katoliiklik kirik Albaania pealinnas Tiranas. Postmodernistlik sakraalehitis koos kellatorniga kuulub Tiranë-Durrëse roomakatoliku peapiiskopkonna (ladina keeles Archidioecesis Tiranensis-Dyrracena) valdusse. Peaportaali vasakul küljel paiknev vitraaž kujutab paavst Johannes Paulus II-t ja kosovoalbaania päritolu ema Teresat. Katedraali sissepääsu ees on ka püha ema Teresa skulptuur. Katedraalile pani nurgakivi paavst isiklikult Albaania visiidi ajal 1993. aastal. Katedraali kolmnurkne arhitektuur, mis järgib peapiiskopi Rrok Mirdita ideed, sümboliseerib islami, õigeusu ja katoliikluse kooseksisteerimist Albaanias. Esimesel missal uues katedraalis 27. jaanuaril 2002 teenisid Vatikani kardinal-riigisekretär Angelo Sodano ja peapiiskop Rrok Mirdita. Peapiiskopi maja ehitati katedraali kõrvale. Paulus Rrok Mirdita Püha Ema Teresa katedraal  Tirana Püha Pauluse katedraal – pildid, videod ja helifailid Wikimedia Commonsis
Peterburi Eesti Kultuuriselts

Peterburi Eesti Kultuuriselts (vene keeles Санкт-Петербургское общество эстонской культуры) oli Peterburi eestlaste selts, mis tegutses aastatel 1992–2024 Venemaal Peterburis. Seltsi eesmärk oli säilitada Peterburis elavate eestlaste kultuurialgupära, traditsioonid ja eesti keel ning hoida Eestiga suhteid kultuuri, teaduse ja kunsti vallas. 2017. aastal oli seltsi esimees Viiu Fjodorova. Selts oli Eesti Kultuuriseltside Ühenduse liige. Seltsi raames tegutsesid segakoor Kaja, millel omakorda oli ansambel Linda; folkloorirühm Neevo, Rahvakunsti Klubi osakond ja eesti keele kursused. Selts andis aastail 1999. aastast välja kvartaliajalehte Peterburi Teataja. Peterburi Eesti Kultuuriselts registreeriti 1992. aastal Peterburis. 1993. aastal alustasid tegevust eesti keele kursused ja pühapäevakool, 1996 asutati segakoor Kaja, 1998 loodi folkloorirühm Neevo ja eesti rahvakunsti klubi Peterburi osakond, 1999. aastal hakkas koostöös Jaani kiriku fondi ja kogudusega taas ilmuma ajaleht Peterburi Teataja ning 2011. aastal taasavati Peterburi Jaani kirik. Pärast Venemaa sissetung Ukrainasse 2022. aasta veebruaris katkesid suuresti kontaktid Eesti ja Peterburi eestlaste vahel. Lõppes Peterburi Jaani kirikus selle ajani tegutsenud kohalike eesti laste pühapäevakool. Samuti lõpetasid Peterburis tegutsemise Eesti Kontsert ja peakonsulaat. 2024. aastal taotles Peterburi Eesti Kultuuriselts enda kui juriidilise isiku tegevuse lõpetamist, põhjuseks oli kasvav riiklik bürokraatia ja aruandlus, mis seltsile üle jõu käis. Vene justiitsministeeriumi Peterburi ja Leningradi oblasti peadirektoraat esitas Peterburi linnakohtule taotluse eesti kultuuriseltsi registrist kustutamiseks 26. veebruaril, linnakohus kustutas seltsi registrist 28. märtsil 2024. Peterburi eestlased Peterburi Eesti Haridusselts Peterburi Jaani kogudus Peterburi Teataja Peterburi Eesti Kultuuriseltsi koduleht Einmann, Andres, toim (28. märts 2024). "Vene kohus likvideeris Peterburi Eesti kultuuriseltsi". Postimees. "Санкт-Петербургское общество эстонской культуры (Peterburi Eesti Kultuuriselts)". Eesti Instituut. 2017. Originaali arhiivikoopia seisuga 5. november 2018. Vaadatud 5. novembril 2018. "Liikmed". Eesti Kultuuriseltside Ühendus. 8. jaanuar 2024. Vaadatud 28. märtsil 2024. "Peterburi Eesti Kultuuriselts". Peterburi Eesti Kultuuriselts. Originaali arhiivikoopia seisuga 16. aprill 2024. Vaadatud 28. märtsil 2024. Raun, Miikael (17. oktoober 2023). "Jüri Leiten: Peterburi eestlased tunnevad, et omad on nad maha jätnud". Eesti Päevaleht. Lk 12-13.
Hertzogville

Hertzogville on linn Lõuna-Aafrika Vabariigis Free State'i provintsis Lejweleputswa ringkonnas Tokologo vallas. Hertzogville on asutatud 1915. aastal, linnaõigused sai 1924. aastal. Lõuna-Aafrika Vabariigi 2011. aasta rahvaloenduse andmetel oli Hertzogville'i elanikest mustanahalisi aafriklasi 93,5%, valgeid 3,5%, värvilisi 2,0%, India või Aasia päritolu inimesi 0,6% ja teisi 0,4%. Tsvana keelt pidas emakeeleks 62,8% inimesi, koosa keelt 15,0%, sotho keelt 10,7%, afrikaani keelt 6,5% ja teisi keeli 5,0%. Hertzogville : Accommodation & Points Of Interest Where To Stay https://census2011.adrianfrith.com/place/465001 https://census2011.adrianfrith.com/place/465002
Kosovo albaanlased

Albaanlased (albaania keeles Shqiptarët në Kosovë) on alates 20. sajandi algusest ülekaalukalt suurim etniline elanikkond (2011. aasta seisuga 1 616 869 inimest) tänapäevase Kosovo Vabariigi piirides, keda muudes keeltes nimetatakse ka kosovarideks.  Pikemalt artiklis Kosovo ajalugu Ema Teresa Nikollë Bojaxhiu Rita Ora Vjosa Osmani ... Põhja-Makedoonia albaanlased Montenegro albaanlased
Bidache'i vürstiriik

Bidache'i vürstiriik oli suveräänne riik praegusel Prantsusmaal Pyrénées-Atlantiquesi departemangu maa-alal. Bidache oli Navarra kuningriigi läänivaldus, kuulutati sõltumatuks 21. oktoobril 1570, annekteeriti Prantsusmaa poolt 1790. ja vallutati 1793. aastal. 1570–1576 Antoine I (Gramont'i ja Guiche'i krahv; 1526–1576) 1576–1580 Philibert (1552–1580) 1580–1644 Antoine II (alates 1643 Gramont'i hertsog; 1572–1644) 1644–1678 Antoine III (Prantsusmaa marssal; 1604–1678) 1678–1695 Antoine IV (1641–1720) 1695–1713 Antoine V (Prantsusmaa marssal; 1671–1725) 1713–1741 Antoine VI (1688–1741) 1741–1745 Louis (eelmise vend; 1689–1745) 1745–1790 Antoine VII (Lesparre'i hertsog; 1722–1801)
Tveri Eesti Selts

Tveri Eesti Selts on Venemaa eestlaste selts, mis tegutseb Venemaal Tveris. Selts on Eesti Kultuuriseltside Ühenduse liige. https://vm.ee/et/riigid/Venemaa?display=relations (vaadatud 05.11.2018) https://kultuuriseltsid.ee/uhendusest/liikmed/ (vaadatud 05.11.2018) Seltsi koduleht Seltsi tegemisest Eesti Kultuuriseltside Ühenduse kodulehel
Londoni Eesti Selts (Kanada)

Kanada Eesti Selts on Kanada eestlaste selts, mis tegutseb Kanadas Ontario provintsis Londonis. Seltsi juhatuse esinaine on Ave Siilak. https://web.archive.org/web/20181105151426/http://www.vabaeestisona.com/index.php/component/content/category/12-organisatsioonid.html?layout=blog&__= (vaadatud 05.11.2018)
Stanisławi Akadeemia

Stanisławi Akadeemia (L’académie de Stanislas) on Prantsusmaal Nancys tegutsev teaduslik ühing. Akadeemia asutas endine Poola kuningas Stanisław Leszczyński 28. detsembril 1750. Aastail 1793–1802 oli akadeemia revolutsioonivalitsuse poolt ajutiselt suletud, praegust nime kannab alates 1852. aastast. President (2022) on Francine Roze. Akadeemia liikmed (2022): Jean-Pierre Husson Alain Petiot Jean-Claude Bonnefont Guy Vaucel Dominique Flon Michel Vicq Michel Burgard François Le Tacon Bernard Guidot Michel Bur Michel Laxenaire Jean-Louis Rivail Colette Keller-Didier Christiane Stutzmann Pierre Labrude Jacques Bombardier Francine Roze Françoise Mathieu Wahib Atallah François Guillaume Étienne Criqui Paulette Choné Paul Vert Jeanne-Marie Demarolle Philippe Bertaud Jean-Marie Simon Claude Barlier Patrick Corbet Denis Grandjean Laurent Stricker Jean El Gammal Gilles Laporte Pascal Joudrier Yves Gry Colette Westphal Auliikmed (2022): André Rossinot, endine Nancy linnapea Laurent Hénart, endine Nancy linnapea Mathieu Klein, Nancy linnapea Korresponderivad liikmed (2022): Jean-Jacques Aillagon Bernard Bigot Michel Boulangé Yves Coppens Étienne Fouilloux Patrick Gérard Gerhard Heinzmann Jacques Houtmann Jean-Pierre Jacquot Étienne Klein Thierry Lentz Michel Louyot Christine Peltre Christian Pierret Jean-Robert Pitte Roger Pouivet Bertrand Saint-Sernin Hervé This Jean Tulard Patrick Valdrini Charles Villeneuve de Janti Philippe Walter Akadeemia liikmete hulka on kuulunud Ferdinand Foch, Alexandre Lenoir, Charles de Montesquieu, Otto von Habsburg ja Henri Poincaré.
Sydney Eesti Seltsi kuldmärk

Sydney Eesti Seltsi kuldmärk on Sydney Eesti Seltsi välja antav auhind. Enamasti on auhinna saajal suuri teeneid eesti kultuuri hoidmisel ja arendamisel Austraalias. Esimese kuldmärgi sai 1952 austraallane James Donelly, kel oli suuri teeneid Sydney Eesti Seltsi ja sealsete eestlaste ees. https://web.archive.org/web/20181105152306/http://mk.eestiselts.org/Sydneys_tahistati_vabariigi_aastap_483.htm (vaadatud 05.11.2018)
Leivategija

Leivategija on eesti perekonnanimi. Perekonnanime Leivategija (Leiwategia) on pandud Kassinurme mõisas Palamuse kihelkonnas Tartumaal. Hiljem on võtnud sellenimelised isikud uueks perekonnanimeks Kalm ja Luigamäe. 2018. aasta 1. jaanuari seisuga on perekonnanimi Leivategija Eestis 18 mehel ja 11 naisel. Indrek Leivategija (sündinud 1986), eesti tšellist Leida Leivategija (1918–2004), eesti entomoloog (Herma Juhani) Juhan Leivategija
Ratsmed

Ratsmed (ka ratsuti, saarte ja läänemurdes varus, lõunaeesti murretes ratus, ohilõig) on kaheharaline rihm, millega juhitakse hobust ratsutamisel. Ratsmed kinnitatakse hobuse valjaste suuraudade rõngaste külge. Sõiduhobusel tõmmatakse ratsmed loogarõngast läbi ning seotakse aisa külge. Seetõttu ei saa hobune pead alla lasta. Ratsmeid saab lisaks kasutada hobuse talutamiseks ja kinnisidumiseks. Tänapäevased ratsmed võivad olla nahast, nailonist, kummist, kumminiitidega, punutud, stopperitega, siledad jne. Eesti rahvakultuuri leksikon. Ants Viires. Eesti Entsüklopeediakirjastuse AS. Tallinn. 2007. lk 243 Ratsmed, Eesti Spordi ja Olümpiamuuseum SA [1] http://www.ratsaliit.ee/pa_file/hobuste-hooldus-ja-kasitlemine/?download
Ross Edgley

Ross Edgley (sündinud 13. oktoobril 1985 Granthamis) on endine briti veepallur. Edgley töötab modelli ja treenerina Cheshire‘is Inglismaal. 2018. aasta novembris sai temast esimene ümber Suurbritannia saare ujunud inimene. Edgley alustas 2800 km pikkust ujumist Inglismaalt Kentist Thanetist Margate’is ja jõudis tagasi 157 päevaga. Avavee ujumise ühenduse (World Open Water Swimming Association) kinnitusel oli tegemist pikima avavee ujumisega. Miranda Larbi (23. märts 2017). "Meet Ross Edgley: the real life Action Man who runs with trees tied to his back" (inglise). Metro. Vaadatud 5. novembril 2018. "Ross Edgley sets record for round Great Britain swim" (inglise). BBC. 4. november 2018. Vaadatud 5. novembril 2018. Edgley, Ross (2018). The Worlds Fittest Book. Sphere. ISBN 978-0751572544.
Beierstedt

Beierstedt on vald Saksamaal Alam-Saksi liidumaal Helmstedti kreisis. Valla pindala on 9,59 km². 31. detsembril 2017 elas seal 365 inimest. GeoNames Register of German municipalities (2022), vaadatud 7.10.2023. www.samtgemeinde-heeseberg.de
2018.–2019. aasta maailma karikasari vigursuusatamises

2018.–2019. aasta maailma karikasari vigursuusatamises oli 40. ametlik vigursuusatamise maailma karikasarja hooaeg, mis algas 5. septembril 2018 ning lõppes 30. märtsil 2019. Võistlused toimusid kuuel distsipliinil: big air, mogulsuusatamine, pargisõit, rennisõit, suusakross ja vigurhüppamine. Hooaja põhisündmus oli 2019. aasta vigursuusatamise maailmameistrivõistlused. Kalender ja tulemused fis-ski.com (inglise keeles)
Praletarskaja metroojaam

Praletarkaja metroojaam (vene keeles Пролетарская (Proletarskaja metroojaam), valgevene Пралетарская (transkribeerituna Praletarskaja metroojaam)) on üks Minski metroo jaamadest Aŭtazavodskaja liinil Leninski rajoonis. Jaam avati 31. detsembril 1990, see oli üks selle liini algsetest jaamadest. Perroon on 100 meetri pikkune ja 10 meetri laiune. See asub Svisłači jõe kaldal Minsk-Uschodni raudteejaama juures. Algselt projektis kandiski jaam nime Minsk-Uschodni metroojaam. Metroojaam on ühe sissepääsuga (teine sissepääs on küll rajatud, ent see pole kasutusel), perrooni mõlemas küljes on sambad. Sissepääsust eemale jääva seina ääres seisab proletaarlase kuju (autor M. Ryžankov). Jaam on mõeldud stiliseeritult kujutama linna tööliste armastust oma töö vastu; lage toestavad sambad on mõeldud kujutama stiliseeritud palke kandvaid tööliste käsi. Domineerivad helehall graniit ja marmor, kohati on kasutatud ka punast. http://www.urbanrail.net/eu/by/minsk/minsk.htm  Praletarskaja metroojaam – pildid, videod ja helifailid Wikimedia Commonsis Infot jaama kohta (vene keeles)
Gevensleben

Gevensleben on vald Saksamaal Alam-Saksi liidumaal Helmstedti kreisis. Valla pindala on 15,14 km². 31. detsembril 2017 elas seal 633 inimest. Valda kuuluvad Gevenslebeni ja Watenstedti külad. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023. www.samtgemeinde-heeseberg.de
Jerxheim

Jerxheim on vald Saksamaal Alam-Saksi liidumaal Helmstedti kreisis. Valla pindala on 17,44 km². 31. detsembril 2017 elas seal 1167 inimest. Kurt Meyer, Rüütliristi kavaler Raekoda Katoliku kirik Vaatlustorn Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023.
Söllingen

Söllingen on vald Saksamaal Alam-Saksi liidumaal Helmstedti kreisis. Valla pindala on 39,41 km². 31. detsembril 2017 elas seal 1648 inimest. Valda kuuluvad Dobbelni, Söllingeni ja Wobecki küla. Ja 1. novembrist 2016 on Söllingeni valla osadeks endised vallad Ingeleben ja Twieflingen. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023.
Frellstedt

Frellstedt on vald Saksamaal Alam-Saksi liidumaal Helmstedti kreisis. Valla pindala on 6,13 km². 31. detsembril 2017 elas seal 807 inimest. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023. www.samtgemeinde-nord-elm.de